El periodu Kofun (古墳時代, Kofun jidai?) tomal so nome de los kofun (古墳, kofun? lit. «tumba antigua» o «túmulu antiguu»); túmulos funerarios nos que los miembros de la clase aristocrática yeren soterraos xuntu colos sos armes, armadures y espeyos de bronce, y que xeneralmente solíen tener la forma dun güeyu de pesllera.[12] Les bases destos túmulos variaben de tamañu, llegando dalgunos a ser tan grandes como les de les pirámides dExiptu, reflexando la magnitú del poder de los gobernantes.[11]